
E L Ő T E R J E S Z T É S

Sülysáp Nagyközség Önkormányzata Képviselő-testületének

2013. május 23-án tartandó munkaterv szerinti ülésére

4. napirendhez

Tárgy:
A helyi közrend, közbiztonság 2012. évi helyzetéről szóló beszámoló megtárgyalása
Tisztelt Képviselő-testület!

A helyi önkormányzatokról szóló 1990. évi LXV. törvény 8. § (1) bekezdése alapján önkormányzatunknak a 2012. évben is kötelezettsége volt a közbiztonság helyi feladatairól gondoskodni, illetve továbbra is feladatunk maradt ez a Magyarország helyi önkormányzatairól szóló 2011. évi CLXXXIX. törvény 13. § (1) 17. pontja alapján is, mely szerint a helyi közügyek, valamint a helyben biztosítható közfeladatok körében ellátandó helyi önkormányzati feladat különösen a közreműködés a település közbiztonságának biztosításában.
E kérdésben természetesen elengedhetetlen a szoros együttműködés a rendőri szervekkel, különösen a helyi rendőrőrssel, amelynek – a Rendőrségről szóló 1994. évi XXXIV. törvény 9. § (1) bekezdése alapján kötött szerződés keretében – évről évre anyagi támogatást is biztosítunk, illetve szükséges, hogy rendszeresen tájékozódjunk munkájukról.

A Monori Rendőrkapitányság Sülysápi Rendőrőrsének beszámolóját a Képviselő-testület évről-évre – így idén is - a májusi ülésén tűzi napirendre. Kérem az előterjesztett beszámoló szíves megtárgyalását.

…/2013. (V. 23.) ÖKT határozati javaslat

Sülysáp Nagyközség Önkormányzatának Képviselő-testülete a helyi önkormányzatokról szóló 1990. évi LXV. törvény 8. § (1) bekezdése, illetve a Magyarország helyi önkormányzatairól szóló 2011. évi CLXXXIX. törvény 13. § (1) 17. pontja, valamint a Rendőrségről szóló 1994. évi XXXIV. törvény 9. § (2) bekezdése alapján a Sülysápi Rendőrőrs 2012. évi munkájáról szóló beszámolót – munkájukat megköszönve – elfogadja.
Határidő: azonnal
Felelős: polgármester
Sülysáp, 2013. május 17.

Horinka László s.k.


polgármester
Láttam! Sülysáp, 2013. május 17. 
Tóth Krisztina s.k. jegyző

